Наступленне ў Амхары (2024)

У верасні 2024 года баевікі Фано пачалі наступленне ў рэгіёне Амхара ў Эфіопіі. У выніку кампаніі былі захоплены некалькі ключавых гарадоў і стратэгічных раёнаў, у тым ліку горад Гондэр і памежны горад Метэма.

 Храналогія 
У верасні падраздзяленні Фано пачалі атакаваць шашу B30, імкнучыся прабіцца да дарогі C34, якая злучае Амхару з суседнім Суданам. Усяго паўстанцы здзейснілі восем нападаў уздоўж B30.

1 верасня пасля напружаных баёў баевікі захапілі стратэгічны горад Метэма на мяжы Эфіопіі і Судана, перакрыўшы найважнейшыя лініі пастаўкі паліва і харчавання. Рэшткі ўрадавых войск былі вымушаныя адступіць за граніцу, дзе іх раззброілі суданскія ўлады.

17 верасня атрады Фано разгарнулі наступленне на Гондэр. Для абароны горада УС Эфіопіі задзейнічалі танкі, якія вялі баі ў густанаселеных раёнах. Пасля цяжкіх баёў прадстаўнікі Фано заявілі, што ўзялі пад кантроль большую частку Гондэра. У выніку сутыкненняў загінулі як мінімум дзевяць чалавек і больш за 30 атрымалі раненні.

У наступныя дні пасля захопу баевікі атакавалі гарады Азеза і Дэбарк. Да 21 верасня сілы Фано заявілі, што захапілі апошні пасля жорсткіх баёў з урадавымі сіламіhttps://x.com/Amhara_News/status/1836787060943753723.

21 верасня апалчэнцы Фано захапілі дарогу Рэма Шэваhttps://x.com/Amhara_News/status/1837535677975564473. Баевікі таксама здзейснілі 12 нападаў на дарогу B31, якая злучае Адыс-Абебу і Бахр-Дар.

23 верасня апалчэнцы Фано заявілі, што пачалі наступленне на зону Паўночная Шэваhttps://x.com/Amhara_News/status/1838323215820816584.

1 кастрычніка Узброеныя сілы Эфіопіі і рэгіянальны ўрад Амхара абвясцілі ў сумеснай заяве аб узмацненні аперацый па забеспячэнні бяспекі.

На 3 кастрычніка працягваліся жорсткія баі ў некалькіх населеных пунктах Паўднёвага і Цэнтральнага Гондэра.

У цэнтральнай зоне Гондэра і зоне Заходняга Годжама таксама адбываліся жорсткія баі, асабліва ў горадзе Фінатэ Селам, які 5 кастрычніка быў узяты федэральнымі войскамі. На наступны дзень Фано спрабавала контратакаваць.

13 кастрычніка адбыўся бой за горад Велдыя. З 19 па 20 кастрычніка зафіксаваны сутыкненні за Дэбарк у зоне Паўночны Гондэр.

5 лістапада ў зоне Заходні Годжам урадавыя беспілотнікі нанеслі ўдар па навучальным лагеры праціўніка. 9 лістапада горад Шэва Рабіт падвергнуўся моцнаму артылерыйскаму абстрэлу.

1 студзеня 2025 года паўстанцы заявілі пра ліквідацыю камандзіра 48-й дывізіі Сіл абароны Эфіопіі Тэка Мэкеба Махамеда і яго намесніка Тэрэза Гезу Бікіла.

 Крыніцы 

Катэгорыя:Верасень 2024 года
Катэгорыя:Грамадзянскі канфлікт у Эфіопіі